Kraton Sumedang Larang

Kraton Sumedang Larang (aksara Sondhâ: ᮊᮛᮏᮃᮔ᮪ ᮞᮥᮙᮨᮓᮀ ᮜᮛᮀ) panèka sala sèttong kraton kènè' è Polo Jhâbâ bâgiyân bârâ' sè manjheng è abad ka-16 M samarèna bhubhârrâ Kesultanan Ḍemmak.Ciburuan, Sinatria Kampung. "Sejarah Ringkas Kabupaten Sumedang". Kabupaten Sumedang. Èyaksès tangghâl 8 Jânuwari 2026. Kakalonta'an kraton panèka ta' nonjol saka'ḍimma Kesultanan Ḍemmak, Mataram, Banten, bân Cirebon ḍâlem literatur sajhârâ kraton-kraton Islam è Inḍonèsia. Namong kabâḍâ'ân kraton panèka abherri' bhuktè sajhârâ sè sanget kowat pangarona è kalanganna orèng Sondhâ ḍâlem proses panyebbhârân aghâma Islam, saka'ḍimma sè èkalako lu-ghâlluna sareng Kesultanan Ḍemmak, terros Kesultanan Cirebon bân Kesultanan Banten. Proses Islamisasi èkalako sareng Kesultanan Ḍemmak bisa saèngghâ masyarakat Sumedang sè sabellumma negghu' alèran kaparcajâ'ân Sunda Wiwitan, on-laon negghu' kayâkinan Islam.

 Sajhârâ 
Kraton panèka èpaddhek è taon 721 M sareng Prabu Tajimalela, katoronan ḍâri rato Wretikandayun ḍâri Kraton Galuh, è wilajâ rè-karèna Kraton Tembong Agung. Kraton panèka jhughân toman èkennal kalabân nyama Kraton Himbar Buana sabelumma aghântè nyama dhâddhi Sumedang Larang. Sumedang Larang statussâ mènangka bâgiyân ḍâri Kraton Sondhâ bân Galuh antara abad ka-8 kantos abad ka-16 M, è ka'ḍimma pangobâsana bâḍâ è bâbâna pangobâsa kapèng ḍuwâ' Kraton Sumedang Larang. Èbhu Kotta Sumedang Larang è bâkto pamaddhegghânna bâḍâ è Citembong Girang, sè samangkèn maso' ḍâlem wilaja dhisa Cikeusi, kacamatan Darmaraja, kabupatèn Sumedang. 

 Sombher